Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine (“Službene novine Federacije Bosne i Hercegovine”, broj: 34/03 i 65/13), i člana 101. Zakona o zdravstvenom osiguranju (“Službene novine Federacije Bosne i Hercegovine”, broj: 30/97, 7/02 , 70/08 i 48/11), a u skladu sa članom 13.,14., i 15. Zakona o kantonalnom Zavodu za zdravstveno osiguranje („Službene novine BPK Goražde“,broj: 8/97 i 8/99) i Kriterijima za imenovanje u upravne odbore zdravstvenih ustanova i Zavoda zdravstvenog osiguranja Bosansko-podrinjskog kantona Goražde („Službene novine BPK Goražde“,broj: 2/04), Ministarstvo za socijalnu politiku, zdravstvo, raseljena lica i izbjeglice Bosansko- podrinjskog kantona Goražde,  *objavljuje:*

 **JAVNI OGLAS**

 **za izbor i imenovanje predsjednika i članova Upravnog odbora**

1. Objavljuje se Javni oglas za izbor i imenovanje predsjednika i članova **Upravnog odbora Zavoda zdravstvenog osiguranja Bosansko-podrinjskog kantona Goražde ,** i to:

- tri (3) člana - iz reda osiguranika zdravstvenog osiguranja

- dva (2) člana - iz reda poslodavaca

- četiri (4) člana - iz reda zdravstvenih radnika

1. Opis pozicije člana Upravnog odbora: zajedno sa ostalim članovima i uz konsultacije sa Kantonalnim ministarstvom za socijalnu politiku, zdravstvo, raseljena lica i izbjeglice i osnivačem: utvrđuje program djelatnosti prikupljanja sredstava obaveznog zdravstvenog osiguranja, uređuje politiku korištenja sredstava obaveznog zdravstvenog osiguranja, donosi Statut Zavoda uz saglasnost Skupštine Kantona i druge opšte akte za čije je donošenje ovlašten zakonom, uređuje plan raspodjele finansijskih sredstava, utvrđuje godišnji program rada i usvaja godišnji izvještaj o radu Zavoda i njegove stručne službe, podnosi osnivaču najmanje jedanput godišnje izvještaj o poslovanju Zavoda, te vrši druge poslove u skladu sa Zakonom o zdravstvenom osiguranju i Zakonom o Kantonalnom zavodu zdravstvenog osiguranja Goražde, Statutom Zavoda zdravstvenog osiguranja BPK Goražde, te drugim zakonima i propisima koji uređuju ovu oblast.
2. Pored općih uslova propisanih Zakonom o ministarskim, vladinim i drugim imenovanjima Federacije BiH, kandidati moraju ispunjavati slijedeće uslove:
* da imaju završen VII ili VI stepen stručne spreme zdravstvenog ili društvenog smjera,
* da imaju najmanje tri godine radnog iskustva u poslovima svog stručnog zvanja, odnosno poslovima zdravstvenog osiguranja,
* da imaju stručno znanje iz djelatnosti Zavoda zdravstvenog osiguranja, te da su upućeni u sadržaj i način njegovog rada,
* da nisu direktori zdravstvene ustanove ,odnosno Zavoda (ovjerena izjava),
* da nemaju privatni-finansijski interes u Zavodu u čiji se upravni odbor kandidiraju (ovjerena izjava),
* da nisu članovi upravnog odbora u više od jedne zdravstvene ustanove, odnosno Zavoda.
1. Uz prijavu na Javni oglas, kandidati su dužni priložiti slijedeću dokumentaciju (original ili ovjerenu kopiju):
* Dokaz o završenoj školskoj spremi,
* Uvjerenje o radnom iskustvu u struci,
* Izvod iz matične knjige rođenih (ne starije od šest mjeseci ),
* Uvjerenje o državljanstvu (ne starije od šest mjeseci),
* Uvjerenje da se protiv lica ne vodi krivični postupak , ne starije od tri mjeseca (Općinski i Kantonalni sud),
* Ovjerenu izjavu da kandidati nisu direktori zdravstvene ustanove, odnosno Zavoda i da nemaju privatni-finansijski interes u Zavodu.

Javni oglas ostaje otvoren 30 /trideset/ dana od dana objavljivanja u listu „Dnevni avaz“ od 02.03.2015.godine.

 Sve dodatne informacije možete dobiti na službenoj web.stranici Vlade BPK-a Goražde: [www.bpkg.gov.ba](http://www.bpkgo.ba/), Oglasnoj ploči BPK-a Goražde ili direktno na kontakt telefon : 038/228-439. Prijave sa traženom dokumentacijom slati na adresu:

**Ministarstvo za socijalnu politiku, zdravstvo, raseljena lica i izbjeglice BPK Goražde, ul. 1. Slavne**

**Višegradske brigade 2a.,sa naznakom: «Prijava na Javni oglas za izbor i imenovanje predsjednika i članova Upravnog odbora Zavoda zdravstvenog osiguranja BPK Goražde- NE OTVARAJ»**

 U prijavi koja sadrži kraću biografiju, adresu i kontakt telefon kandidati su dužni naznačiti na koju poziciju se kandiduju i iz kojeg reda.Nepotpune i neblagovremene prijave neće se uzimati u razmatranje.

 **Ministarstvo za socijalnu politiku, zdravstvo,**

 **raseljena lica i izbjeglice BPK-a Goražde**